CELEX: 62018CA0163
Language: hu
Date: 2019-07-10 00:00:00
Title: C-163/18. sz. ügy: A Bíróság (harmadik tanács) 2019. július 10-i ítélete (a Rechtbank Noord-Nederland [Hollandia] előzetes döntéshozatal iránti kérelme) — HQ, IP, törvényes képviselője: HQ, JO kontra Aegean Airlines SA (Előzetes döntéshozatal — Légi közlekedés — 261/2004/EK rendelet — A visszautasított beszállás és légi járatok törlése vagy jelentős késése esetén az utasoknak nyújtandó kártalanítás és segítség közös szabályai — A légi járat törlése — Segítségnyújtás — A repülőjegy árának légi fuvarozó általi visszatérítése iránti jogosultság — A 8. cikk (2) bekezdése — Szervezett utazás — 90/314/EGK irányelv — Az utazásszervező fizetésképtelensége)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/15
            
         
      A Bíróság (harmadik tanács) 2019. július 10-i ítélete (a Rechtbank Noord-Nederland [Hollandia] előzetes döntéshozatal iránti kérelme) — HQ, IP, törvényes képviselője: HQ, JO kontra Aegean Airlines SA
      (C-163/18. sz. ügy) (1)
      
      (Előzetes döntéshozatal - Légi közlekedés - 261/2004/EK rendelet - A visszautasított beszállás és légi járatok törlése vagy jelentős késése esetén az utasoknak nyújtandó kártalanítás és segítség közös szabályai - A légi járat törlése - Segítségnyújtás - A repülőjegy árának légi fuvarozó általi visszatérítése iránti jogosultság - A 8. cikk (2) bekezdése - Szervezett utazás - 90/314/EGK irányelv - Az utazásszervező fizetésképtelensége)
      (2019/C 305/19)
      Az eljárás nyelve: holland
      
         A kérdést előterjesztő bíróság
      
      Rechtbank Noord-Nederland
      
         Az alapeljárás felei
      
      
         Felperesek: HQ, IP, törvényes képviselője: HQ, JO
      
         Alperes: Aegean Airlines SA
      
         Rendelkező rész
      
      A visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet 8. cikkének (2) bekezdését úgy kell értelmezni, hogy annak az utasnak, akinek a szervezett utazási formákról szóló, 1990. június 13-i 90/314/EGK tanácsi irányelv alapján joga van az utazásszervezőjétől követelni a repülőjegye árának visszatérítését, ennek következtében még abban az esetben sincs lehetősége az említett rendelet alapján kérni a repülőjegy árának a légi fuvarozó által történő megtérítését, ha az utazásszervező a repülőjegy árát fizetésképtelensége miatt nem tudja visszatéríteni, és a repülőjegyár visszatérítésének biztosítékáról sem gondoskodott.
      
         (1)  HL C 182., 2018.5.28